P R E D K L A D A C I A    S P R Á V A

V úvode zasadania posilneného rezortného krízového štábu Ministerstva obrany Slovenskej republiky v súvislosti s použitím munície s ochudobneným uránom (ďalej len „štáb“) boli vyhodnotené úlohy z posledného zasadania, na ktorom sa konštatovalo, že úlohy sú   splnené   alebo   sa  priebežne  plnia.  Ďalej  sa   členovia   štábu   oboznámili  so  závermi 
9. zasadania  výboru NATO pre ochudobnený urán ad hoc, ktoré sa konalo 15. mája 2001 v Bruseli, v ktorých sa konštatuje, že neboli zistené žiadne súvislosti medzi použitím munície s ochudobneným uránom a zdravotným stavom vojakov, a preto boli ďalšie zasadania tohto výboru zrušené. Vzhľadom na to, že nebola preukázaná žiadna súvislosť medzi použitím munície s ochudobneným uránom a zdravotným stavom vojakov Armády Slovenskej republiky, navrhujem bod B.1 uznesenia vlády č. 54 z 24. januára 2001 hodnotiť ako vyriešený a ďalšiu činnosť štábu zastaviť s tým, že situačné centrum štábu bude naďalej sledovať situáciu a v prípade potreby  zvolá zasadanie štábu.